ROZSUDOK VŠEOBECNÉHO SÚDU (odvolacia komora)

z 20. mája 2014

Patrizia De Luca

proti

Európskej komisii

„Odvolanie — Verejná služba — Úradníci — Vymenovanie — Zaradenie do platovej triedy — Vymenovanie na pracovné miesto vyššej funkčnej skupiny po uskutočnení verejného výberového konania — Zamietnutie žaloby v prvostupňovom konaní po vrátení Všeobecným súdom — Nadobudnutie účinnosti nového služobného poriadku — Prechodné ustanovenia — Článok 12 ods. 3 prílohy XIII služobného poriadku“

Predmet:

Odvolanie podané proti rozsudku Súdu pre verejnú službu Európskej únie (tretia komora) z 30. januára 2013, De Luca/Komisia (F‑20/06 RENV, zatiaľ neuverejnený v Zbierke), a smerujúce k zrušeniu tohto rozsudku

Rozhodnutie:

Odvolanie sa zamieta. P. De Luca a Európska komisia znášajú svoje vlastné trovy konania v oboch konaniach vedených na Všeobecnom súde a v oboch konania vedených na Súde pre verejnú službu. Rada Európskej únie znáša svoje vlastné trovy konania v oboch konaniach vedených na Všeobecnom súde a v oboch konania vedených na Súde pre verejnú službu.

Abstrakt

Úradníci – Služobný postup – Zmena kategórie alebo služby po účasti na verejnom výberovom konaní – Nové zaradenie do platovej triedy – Uplatniteľné pravidlá – Úspešní uchádzači výberového konania zapísaní do zoznamov vhodných uchádzačov pred 30. aprílom 2006 – Uplatnenie článku 12 ods. 3 prílohy XIII služobného poriadku – Podmienky

(Služobný poriadok úradníkov, príloha XIII článok 12 ods. 3)

Článok 12 ods. 3 prílohy XIII služobného poriadku, ktorý upravuje zaraďovanie do platovej triedy v prípade úradníkov prijatých medzi 1. májom 2004 a 30. aprílom 2006 na jednej strane a ustanovenia služobného poriadku a všeobecné zásady, ktorými sa riadi obvyklý priebeh služobného postupu úradníkov v aktívnom služobnom pomere na druhej strane, sú dvomi typmi pravidiel, ktorých uplatňovanie sa vzájomne vylučuje.

V prípade uplatnenia článku 12 ods. 3 prílohy XIII služobného poriadku teda netreba, aby sa Súd pre verejnú službu domnieval, že dotknutá osoba bola povýšená, teda aby zohľadnil skutočnosť, že išlo o úradníka, ktorý už bol v službe. Keď sa za týchto okolností mala dotknutá osoba považovať za novoprijatú, Súd pre verejnú službu sa mohol oprávnene domnievať, že bolo skutočne namieste zaradiť ju do vhodnej platovej triedy bez multiplikačného faktora podľa článku 12 ods. 3 prílohy XIII služobného poriadku a zhody platových tried stanovenej v tabuľke uvedenej v tomto článku.

Navyše zaradenie dotknutej osoby do vhodnej platovej triedy bez multiplikačného faktora nemôže predstavovať porušenie zásady práva na služobný postup, keďže uplatnenie odchylných pravidiel v oblasti prijímania do zamestnania bolo možné iba v prípade, ak z nich dotknutá osoba mala nejaký osoh alebo výhodu v porovnaní s uplatnením pravidiel služobného poriadku.

Uplatnenie pravidiel v oblasti prijímania je podmienené tým, že z neho má úradník nejaký osoh alebo výhodu. Vzhľadom na existenciu tohto osohu alebo výhody preto uplatnenie článku 12 ods. 3 prílohy XIII služobného poriadku nemožno považovať za neprimerané. Keď Súd pre verejnú službu dospel k záveru, že existuje takýto osoh alebo výhoda, môže oprávnene dospieť k záveru, že nedošlo k porušeniu zásady proporcionality.

V druhom rade prináleží Súdu pre verejnú službu posúdiť, či existuje nejaký osoh alebo výhoda z hľadiska vývoja služobného postupu úradníka a/alebo odmeňovania, ktoré by mohli kompenzovať to, že úradník bol zaradený do nižšej platovej triedy než je tá, v ktorej už bol. Tento osoh alebo výhoda musia byť nevyhnutne primerané a dostatočné na to, aby odôvodnili uplatnenie článku 12 ods. 3 prílohy XIII služobného poriadku. Naopak tento osoh alebo výhoda vyplývajúce z uplatnenia článku 12 ods. 3 prílohy XIII služobného poriadku nemusia byť nijako zjavné na to, aby boli v súlade so znením rozsudku, ktorým sa vec vrátila Súdu pre verejnú službu.

V treťom rade prináleží súdu, ktorý zisťuje skutkový stav, aby posúdil, čo môže predstavovať určitý osoh alebo výhodu.

(pozri body 37 – 39, 47, 50 a 51)

ROZSUDOK VŠEOBECNÉHO SÚDU (odvolacia komora)

z 20. mája 2014

Patrizia De Luca

proti

Európskej komisii

„Odvolanie — Verejná služba — Úradníci — Vymenovanie — Zaradenie do platovej triedy — Vymenovanie na pracovné miesto vyššej funkčnej skupiny po uskutočnení verejného výberového konania — Zamietnutie žaloby v prvostupňovom konaní po vrátení Všeobecným súdom — Nadobudnutie účinnosti nového služobného poriadku — Prechodné ustanovenia — Článok 12 ods. 3 prílohy XIII služobného poriadku“

Predmet

:

Odvolanie podané proti rozsudku Súdu pre verejnú službu Európskej únie (tretia komora) z 30. januára 2013, De Luca/Komisia (F‑20/06 RENV, zatiaľ neuverejnený v Zbierke), a smerujúce k zrušeniu tohto rozsudku

Rozhodnutie

:

Odvolanie sa zamieta. P. De Luca a Európska komisia znášajú svoje vlastné trovy konania v oboch konaniach vedených na Všeobecnom súde a v oboch konania vedených na Súde pre verejnú službu. Rada Európskej únie znáša svoje vlastné trovy konania v oboch konaniach vedených na Všeobecnom súde a v oboch konania vedených na Súde pre verejnú službu.

Abstrakt

Úradníci – Služobný postup – Zmena kategórie alebo služby po účasti na verejnom výberovom konaní – Nové zaradenie do platovej triedy – Uplatniteľné pravidlá – Úspešní uchádzači výberového konania zapísaní do zoznamov vhodných uchádzačov pred 30. aprílom 2006 – Uplatnenie článku 12 ods. 3 prílohy XIII služobného poriadku – Podmienky

(Služobný poriadok úradníkov, príloha XIII článok 12 ods. 3)

Článok 12 ods. 3 prílohy XIII služobného poriadku, ktorý upravuje zaraďovanie do platovej triedy v prípade úradníkov prijatých medzi 1. májom 2004 a 30. aprílom 2006 na jednej strane a ustanovenia služobného poriadku a všeobecné zásady, ktorými sa riadi obvyklý priebeh služobného postupu úradníkov v aktívnom služobnom pomere na druhej strane, sú dvomi typmi pravidiel, ktorých uplatňovanie sa vzájomne vylučuje.

V prípade uplatnenia článku 12 ods. 3 prílohy XIII služobného poriadku teda netreba, aby sa Súd pre verejnú službu domnieval, že dotknutá osoba bola povýšená, teda aby zohľadnil skutočnosť, že išlo o úradníka, ktorý už bol v službe. Keď sa za týchto okolností mala dotknutá osoba považovať za novoprijatú, Súd pre verejnú službu sa mohol oprávnene domnievať, že bolo skutočne namieste zaradiť ju do vhodnej platovej triedy bez multiplikačného faktora podľa článku 12 ods. 3 prílohy XIII služobného poriadku a zhody platových tried stanovenej v tabuľke uvedenej v tomto článku.

Navyše zaradenie dotknutej osoby do vhodnej platovej triedy bez multiplikačného faktora nemôže predstavovať porušenie zásady práva na služobný postup, keďže uplatnenie odchylných pravidiel v oblasti prijímania do zamestnania bolo možné iba v prípade, ak z nich dotknutá osoba mala nejaký osoh alebo výhodu v porovnaní s uplatnením pravidiel služobného poriadku.

Uplatnenie pravidiel v oblasti prijímania je podmienené tým, že z neho má úradník nejaký osoh alebo výhodu. Vzhľadom na existenciu tohto osohu alebo výhody preto uplatnenie článku 12 ods. 3 prílohy XIII služobného poriadku nemožno považovať za neprimerané. Keď Súd pre verejnú službu dospel k záveru, že existuje takýto osoh alebo výhoda, môže oprávnene dospieť k záveru, že nedošlo k porušeniu zásady proporcionality.

V druhom rade prináleží Súdu pre verejnú službu posúdiť, či existuje nejaký osoh alebo výhoda z hľadiska vývoja služobného postupu úradníka a/alebo odmeňovania, ktoré by mohli kompenzovať to, že úradník bol zaradený do nižšej platovej triedy než je tá, v ktorej už bol. Tento osoh alebo výhoda musia byť nevyhnutne primerané a dostatočné na to, aby odôvodnili uplatnenie článku 12 ods. 3 prílohy XIII služobného poriadku. Naopak tento osoh alebo výhoda vyplývajúce z uplatnenia článku 12 ods. 3 prílohy XIII služobného poriadku nemusia byť nijako zjavné na to, aby boli v súlade so znením rozsudku, ktorým sa vec vrátila Súdu pre verejnú službu.

V treťom rade prináleží súdu, ktorý zisťuje skutkový stav, aby posúdil, čo môže predstavovať určitý osoh alebo výhodu.

(pozri body 37 – 39, 47, 50 a 51)